প্রাথমিকে শিক্ষক শূন্যতা দূর করতে বদলির সিদ্ধান্ত শিক্ষা দফতরের

ওয়েবডেস্ক- রাজ্যে ২২১৫টি প্রাথমিক স্কুলে (Primary School) শিক্ষক শূন্যতা (Teacher vacancy) দূর করতে এবার জেলাভিত্তিক বদলি বা পোস্টিংয়ের সিদ্ধান্ত স্কুল শিক্ষা দফতরের (School Education Department)। রাজ্যে ৪৯৩৬৮টি স্কুলের মধ্যে ২২১৫ টি স্কুলে হয় শিক্ষক শূন্য আর নয়তো শিক্ষক সংখ্যা ১।

ডিস্ট্রিক প্রাইমারি স্কুল কাউন্সিল বা ডিপিএসসি- র তরফে পাওয়া চাঞ্চল্যকর তথ্য প্রকাশ স্কুল শিক্ষা দফতরের। ২২ জেলার মধ্যে সব থেকে উপরে রয়েছে বাঁকুড়া। যেখানে ৩৫৬৮টি প্রাথমিক স্কুল রয়েছে। তার মধ্যে ৩৭১টি স্কুলে হয় নেই কোন‌ও শিক্ষক বা শিক্ষক সংখ্যা ১। তারপরে রয়েছে পশ্চিম মেদিনীপুর, উত্তর ২৪ পরগনা, হুগলি, বীরভূম, জলপাইগুড়ি, নদিয়া সহ বিভিন্ন জেলা।

২২১৫টি স্কুল যারা শিক্ষক অভাবে ভুগছে সেইসব স্কুলে শিক্ষার পরিবেশ বজায় রাখার জন্য জেলাভিত্তিক বদলি বা পোস্টিংয়ের আবেদন স্কুল শিক্ষা দফতরের তরফে ডিপিএসসিগুলিকে।ওই মর্মে ডিপিএসসিগুলিকে চিঠি দিয়েছে স্কুল শিক্ষা দফতর।

প্রসঙ্গত, শিক্ষার অধিকার আইন ২০০৯ অনুযায়ী প্রাথমিক স্তরে প্রতি ৬০জন পড়ুয়া পিছু ২জন শিক্ষক থাকা আবশ্যিক।

আরও পড়ুন- মঞ্চ খোলার পর ভাষা আন্দোলন নিয়ে বড় বার্তা মমতার, কাল কী হবে?

উল্লেখ্য, দীর্ঘ সময় ধরে একই স্কুলে পড়িয়ে চলেছেন শিক্ষকরা। একদিকে গ্রামগঞ্জের স্কুলগুলিতে পড়াশোনা শিকেয় উঠেছে। কমেছে ছাত্র সংখ্যা। কোথাও কোথাও শিক্ষক রয়েছেন পাঁচ থেকে ৬ জন। অথচ সংখ্যা প্রায় নেই বললেই চলে। শহরের বাইরে গ্রামীণ এলাকার প্রাথমিক স্কুলগুলোতে অন্য ছবি। সেগুলো ধুঁকছে শিক্ষকের অভাবে। কোথাও একজন, কোথাও আবার দুজন শিক্ষক। তাই দিয়েই কোনওরকমে চলছে পঠন পাঠনের কাজ চলছে। এবার সেই শিক্ষকের অপ্রতুলতার সমস্যায় জর্জরিত স্কুলগুলোর হাল ফেরাতে তৎপর হয়েছে প্রশাসন।

দেখুন আরও খবর-